CELEX: 62019CA0948
Language: lv
Date: 2021-11-11 00:00:00
Title: Lieta C-948/19: Tiesas (otrā palāta) 2021. gada 11. novembra spriedums (Lietuvos Aukščiausiasis Teismas (Lietuva) lūgums sniegt prejudiciālu nolēmumu) – UAB “Manpower Lit”/E.S., M.L., M.P., V.V., R.V. (Lūgums sniegt prejudiciālu nolēmumu – Sociālā politika – Pagaidu darbs – Direktīva 2008/104/EK – 1. pants – Piemērošanas joma – Jēdzieni “valsts uzņēmums” un “saimnieciskās darbības veikšana” – Eiropas Savienības aģentūras – Eiropas Dzimumu līdztiesības institūts (EIGE) kā “lietotājuzņēmums” šīs direktīvas 1. panta 2. punkta izpratnē – 5. panta 1. punkts – Vienlīdzīgas attieksmes princips – Darba un nodarbinātības pamatnosacījumi – Jēdziens “tas pats darbs” – Regula (EK) Nr. 1922/2006 – LESD 335. pants – Savienības iestāžu administratīvās autonomijas princips – LESD 336. pants – Eiropas Savienības Civildienesta noteikumi un Savienības Pārējo darbinieku nodarbināšanas kārtība)

10.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 11/5
            
         
      Tiesas (otrā palāta) 2021. gada 11. novembra spriedums (Lietuvos Aukščiausiasis Teismas (Lietuva) lūgums sniegt prejudiciālu nolēmumu) – UAB “Manpower Lit”/E.S., M.L., M.P., V.V., R.V.
      (Lieta C-948/19) (1)
      
      (Lūgums sniegt prejudiciālu nolēmumu - Sociālā politika - Pagaidu darbs - Direktīva 2008/104/EK - 1. pants - Piemērošanas joma - Jēdzieni “valsts uzņēmums” un “saimnieciskās darbības veikšana” - Eiropas Savienības aģentūras - Eiropas Dzimumu līdztiesības institūts (EIGE) kā “lietotājuzņēmums” šīs direktīvas 1. panta 2. punkta izpratnē - 5. panta 1. punkts - Vienlīdzīgas attieksmes princips - Darba un nodarbinātības pamatnosacījumi - Jēdziens “tas pats darbs” - Regula (EK) Nr. 1922/2006 - LESD 335. pants - Savienības iestāžu administratīvās autonomijas princips - LESD 336. pants - Eiropas Savienības Civildienesta noteikumi un Savienības Pārējo darbinieku nodarbināšanas kārtība)
      (2022/C 11/06)
      Tiesvedības valoda – lietuviešu
      
         Iesniedzējtiesa
      
      
         Lietuvos Aukščiausiasis Teismas
      
      
         Pamatlietas puses
      
      
         Prasītāja: UAB “Manpower Lit”
      
      
         Atbildētāji: E.S., M.L., M.P., V.V., R.V.
      
         Rezolutīvā daļa
      
      
                  1)
               
               
                  Eiropas Parlamenta un Padomes Direktīvas 2008/104/EK (2008. gada 19. novembris) par pagaidu darba aģentūrām 1. pants ir jāinterpretē tādējādi, ka šīs direktīvas piemērošanas jomā ietilpst tas, ka pagaidu darba aģentūra norīko darbā personas, kuras ar šo aģentūru ir noslēgušas darba līgumu, Eiropas Dzimumu līdztiesības institūtā (EIGE), lai tur šīs personas sniegtu darba pakalpojumus.
               
            
                  2)
               
               
                  Direktīvas 2008/104 5. panta 1. punkts ir jāinterpretē tādējādi, ka darbs, ko veic pagaidu darbinieks, kurš nodots Eiropas Dzimumu līdztiesības institūta (EIGE) rīcībā, var tikt uzskatīts par “to pašu darbu” šīs tiesību normas izpratnē, pat pieņemot, ka tajā darbā, kura izpildei EIGE tieši pieņem darbā darbiniekus, ir ietverti uzdevumi, kurus var izpildīt tikai un vienīgi tās personas, kas ir pakļautas Eiropas Savienības Civildienesta noteikumiem.
               
            
         (1)  OV C 77, 9.3.2020.